સ્કર્ટ : સિન્થેટિક ફૅબ્રિકના સ્કર્ટમાં ઘણી વરાઇટી જોવા મળે છે. જેમ કે ની-લેન્ગ્થ, કાફ-લેન્ગ્થ, એ-લાઇન, ફ્લૅરી અથવા અસિમેટ્રિકલ. ની-લેન્ગ્થ સ્કર્ટ એ-લાઇન સારું લાગી શકે અથવા ફ્લૅરી. જો તમે વર્કિંગ લેડી હો તો તમે એ-લાઇન સ્કર્ટ પહેરી શકો. સ્કર્ટ સાથે કૉન્ટ્રાસ્ટ અથવા સેમ કલરનું શર્ટ પહેરી શકાય. જો તમે કૉલેજમાં જતી યુવતી હો તો તમને ની-લેન્ગ્થ ફ્લૅરી સ્કર્ટ સારું લાગી શકે અથવા ગોઠણથી ઉપરની લેન્ગ્થ પણ સારી લાગી શકે. ખાસ કરીને બ્રાઇટ કલરની પસંદગી કરવી જેને લીધે એની સાથે કોઈ પણ કલરનું પ્લેન જી-સ્ટિÿન્ગ ટી-શર્ટ સારું લાગી શકે અથવા કોઈ પણ કલરની સ્પૅગેટી પહેરી શકાય. અસિમેટ્રિકલ એટલે જેની હેમલાઇન એકસરખી નથી એવાં સ્કર્ટ સિન્થેટિક ફૅબ્રિકમાં જ સારાં લાગી શકે. સ્કર્ટનો ફૉલ બરાબર પડે છે. આવા સ્કર્ટની સાથે તમને હૉલ્ટર નેક ટી-શર્ટ સારું લાગી શકે. સ્કર્ટમાં પણ ખાસ ધ્યાન રાખવું કે લાઇનિંગ એટલે સ્કર્ટની અંદર વપરાતું અસ્તર ખાસ કરીને સાટીન ફૅબ્રિકનું જ હોવું જોઈએ, તો જ સ્કર્ટનો લુક આવશે. સ્કર્ટમાં ખાસ કરીને નીચે બિડિંગ કરાવવું જેથી વેવ્સ જેવો લુક આવે.